Δήλωση των αντιπροσώπων των κυβερνήσεων των κρατών μελών, συνερχομένων στα πλαίσια του Συμβουλίου, σχετικά με τη συνέχιση του ρόλου των τελωνειακών υπηρεσιών μετά το 1992 (90/C 262/03)

Σημειώνουμε τη σημασία και ευρύτητα των καθηκόντων που εκτελούν οι τελωνειακές υπηρεσίες στην Ευρωπαϊκή Κοινότητα. Τα καθήκοντα αυτά περιλαμβάνουν: α) την είσπραξη των κοινοτικών δασμών και των γεωργικών εισφορών επί αγαθών προερχομένων από τρίτες χώρες 7 β)την είσπραξη των εθνικών ειδικών φόρων κατανάλωσης και του ΦΠΑ κατά την εισαγωγή 7 γ)την εφαρμογή των εθνικών και κοινοτικών καθεστώτων αδειών και ποσοστώσεων 7 δ)την εφαρμογή των κοινοτικών κτηνιατρικών και φυτοϋγειονομικών διατάξεων 7 ε)τη συλλογή στατιστικών στοιχείων για το διεθνές εμπόριο 7 στ)την εφαρμογή των εξαγωγικών περιορισμών και ζ)την εφαρμογή πολυαρίθμων απαγορεύσεων και περιορισμών στις εισαγωγές με σκοπό την προστασία των λαών μας (π. χ. το 1989 οι κοινοτικές τελωνειακές υπηρεσίες κατέσχον 6 500 χιλιόγραμμα ηρωίνης, κοκαΐνης και άλλων σκληρών ναρκωτικών και πάνω από 133 000 χιλιόγραμμα χασίς). Η ολοκλήρωση της ενιαίας αγοράς θα αλλάξει τον τρόπο με τον οποίο τα τελωνεία εκτελούν τα καθήκοντά τους δεδομένου ότι οι φορολογικοί έλεγχοι στα εσωτερικά σύνορα της Κοινότητας θα καταργηθούν προκειμένου περί φορτίων διακινουμένων μεταξύ κρατών μελών. Οι ταξιδιώτες θα περνούν τα σύνορα ελευθέρως. Ωστόσο, υπάρχει κίνδυνος να επωφεληθούν της ανοικτής ευρωπαϊκής αγοράς και οι λαθρέμποροι ευαίσθητων προϊόντων. Αναγνωρίζοντας τόσο το στοιχείο αυτό όσο και τις προσδοκίες επιχειρήσεων και ταξιδιωτών να κινούνται ελευθέρως, πρέπει να ληφθούν υπόψη τρία σημεία: - όταν οι τελωνειακές υπηρεσίες εφαρμόζουν ειδικά μέτρα καταπολέμησης του λαθρεμπορίου ναρκωτικών ή αναλόγων απειλών κατά της κοινωνίας (στο βαθμό που τα μέτρα αυτά επιτρέπονται βάσει της εθνικής και της κοινοτικής νομοθεσίας) οι έλεγχοι πρέπει να μην είναι ενοχλητικοί, να είναι επιλεκτικοί και να δίνουν απόλυτη προτεραιότητα στην κυκλοφορία υψηλού κινδύνου, -στα εξωτερικά κοινοτικά σύνορα πρέπει να γίνεται έλεγχος αποτελεσματικός, ανάλογος με τον υφιστάμενο κίνδυνο και τεχνικού επιπέδου ενιαία υψηλού και -η συνεργασία μεταξύ των τελωνειακών και των λοιπών αστυνομικών υπηρεσιών πρέπει να ενισχυθεί περαιτέρω. Η τελωνειακή συνεργασία έχει μακρά προϊστορία: ξεκινά από νομοθετικές πράξεις που είχαν καταρτισθεί από το συμβούλιο τελωνειακής συνεργασίας (σύσταση του 1953 περί αμοιβαίας διοικητικής αρωγής) ενώ ενδοκοινοτικώς η συνεργασία αυτή βασίζεται στη σύμβαση της Napoli του 1967 για την τελωνειακή αλληλοβοήθεια και στον κανονισμό (ΕΟΚ) αριθ. 1468/81 του Συμβουλίου. Η νέα ομάδα τελωνειακής αλληλοβοηθείας 1992 (MAG 92) συστήθηκε για να συμπληρώσει τις εργασίες που έχει ήδη κάνει η υφιστάμενη ομάδα αλληλοβοηθείας (MAG), να προωθήσει την ακόμη στενότερη συνεργασία μεταξύ των τελωνείων των κρατών μελών και να αναζητήσει μέτρα επαύξησης της αποτελεσματικότητάς τους. Σε γενικές γραμμές, η έμφαση των εργασιών της βρίσκεται στα τελωνειακά προβλήματα που θα προκύψουν από την ολοκλήρωση της εσωτερικής αγοράς και ήδη μελετά ένα σχέδιο νέου πρωτοκόλλου της σύμβασης της Napoli. Εκφράζουμε την ικανοποίησή μας για τις μέχρι σήμερα εργασίες της MAG 92. Θα συνεχίσουμε να υποστηρίζουμε τις προσπάθειές της και θα παραμείνουμε προσηλωμένοι στην επίτευξη των στόχων που προϋποθέτει η εγκαθίδρυση της ενιαίας αγοράς, στα πλαίσια της οποίας τα τελωνεία θα συνεχίσουν να διαδραματίζουν ρόλο σημαντικό και ενοποιητικό.